Jegyzőkönyv

2019. július 25. napján 14,00 órakor a Gősfa Faluház helyiségében megtartott rendkívüli nyilvános képviselőtestületi ülésről.

**Jelen vannak**: Farkas Tiborné polgármester

Vincze Istvánné alpolgármester

Horváth Edit képviselő

Szabó Gyuláné képviselő

Hessel Ferencné képviselő, 14.15. órakor érkezett

Horváth Ferencné titkársági ügyintéző, Szita Gabriella jegyző megbízásából

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 4 fő. Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként a vis maior pályázat, valamint a szociális tűzifa pályázat ügyét jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Gősfa Dózsa György u. 11. (47. hrsz.)** **szám alatti önkormányzati épület helyreállítására vis maior pályázat benyújtása  
   Előadó: Farkas Tiborné polgármester**
2. **2019. évi szociális tűzifa pályázat benyújtása  
   Előadó: Farkas Tiborné polgármester**
3. **Egyebek**

**Napirend tárgyalása:**

* 1. **Gősfa Dózsa György u. 11. (47. hrsz.)** **szám alatti önkormányzati épület helyreállítására vis maior pályázat benyújtása  
     Előadó: Farkas Tiborné polgármester**

**Farkas Tiborné polgármester:** Ismertette a pályázat tartalmát és a napirend tárgyában készült képviselő-testületi határozat tervezetet.Kérte a képviselőket annak megvitatására.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta a határozat tervezet elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő, ezt követően szavazásra bocsátotta a vis maior pályázat benyújtásáról szóló határozat tervezetet.

Gősfa Község Önkormányzati Képviselő-testülete 4 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
39/2019 (VII.25.) számú határozata**

Gősfa Község Önkormányzati Képviselő-testülete úgy határozott, hogy vis maior támogatás címen támogatási igényt nyújt be a Belügyminisztériumhoz.

A káresemény megnevezése: Gősfa, Dózsa György u. 11. (47. hrsz.) szám alatti önkormányzati épület helyreállítása.

**A káresemény forrásösszetétele:**

|  |  |  |
| --- | --- | --- |
| **Megnevezés** | **2019. év** | **%** |
| Saját forrás (biztosítási összeg nélkül) | **253 348** **Ft** | **30** |
| Biztosító kártérítése | - |  |
| Egyéb forrás | - |  |
| **Vis maior támogatási igény** | **591 145 Ft** | **70** |
| Források összesen | **844 493** **Ft** | **100** |

A károk helyreállításának (költségvetés alapján) tervezett összköltsége 844 493Ft, melynek fedezetét az önkormányzat részben tudja biztosítani.

A képviselő-testület nyilatkozik arról, hogy a káreseménnyel érintett vagyonelem a tulajdonát képezi.

A károsodott épület az önkormányzat alábbi kötelező feladatának ellátását szolgálja:

|  |  |
| --- | --- |
| Önkormányzati épület megnevezése | Gősfa, Dózsa György u. 11. (47. hrsz.)  kivett községháza, egyéb épület |
| Kötelező feladat megnevezése | kulturális szolgáltatás  nyilvános könyvtári feladatok biztosítása,  közművelődési feladatok ellátása (közművelődési intézmény, közösségi színtér) |

A bekövetkezett káreseménnyel kapcsolatban az Önkormányzat biztosítással rendelkezik.

**Biztosítás adatai:**

|  |  |
| --- | --- |
| Biztosító Társaság megnevezése | UNIQUA Biztosító Zrt. |
| Biztosítási szerződés száma | 57568181 |

A képviselő-testület az adott káreseményre biztosítási összeget nem igényelt.

A képviselő-testület úgy határozott, hogy a károsodott ingatlanra értékkövető határozatlan időtartamú biztosítást köt, és vállalja annak 4 éven keresztüli fenntartását, valamint a támogatás elszámolásának benyújtásakor igazolja a biztosítási szerződés megkötését a Magyar Államkincstár területileg illetékes Igazgatósága felé.

A képviselő-testület vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.

Az önkormányzat más – a tulajdonában lévő – épületben a feladatát nem tudja ellátni.

A képviselő-testület a saját forrás összegét a 2019. évi költségvetése terhére biztosítja.

A képviselő-testület felhatalmazza a polgármestert az igénybejelentés benyújtására.

**Határidő: azonnal**

**Felelős: Farkas Tiborné polgármester**

* 1. **2019. évi szociális tűzifa pályázat benyújtása  
     Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette a 2019. évi szociális tűzifa igénylésre vonatkozó pályázati felhívást.

Kérte a képviselőket mondják el véleményüket az előterjesztéssel kapcsolatban.

**Farkas Tiborné polgármester:** Indítványozta, hogy az Önkormányzat nyújtson be szociális tűzifa igénylése iránt pályázatot.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
40/2019(VII.25.) számú határozata**

Gősfa Község Önkormányzati Képviselő-testülete pályázatot nyújt be Magyarország 2019. évi központi költségvetéséről szóló 2018. évi L törvény 3. melléklet I. 9. pontja szerinti a települési önkormányzatok szociális célú tüzelőanyag vásárlásához kapcsolódó támogatás igénylésére, 16erdei m3 kemény lombos tűzifára.

A Képviselő- testület a szociális célú tüzelőanyag megvásárlásához az érkezett támogatáson felül a szükséges 20.320 Ft összegű önrészt, illetve a szállítás költségeit a 2019. évi költségvetése terhére biztosítja, valamint vállalja, hogy a tűzifában részesülőktől ellenszolgáltatást nem kér.

A képviselő-testület felkéri a polgármestert a pályázat határidőre történő benyújtására.

**Határidő:** **2019. augusztus 1.**

**Felelős: Farkas Tiborné polgármester**

Hessel Ferencné képviselő 14,15 órakor megérkezett a képviselő-testület ülésére.

* 1. **Egyebek**
* **Tájékoztatás**

**Előadó: Farkas Tiborné polgármester**

**Farkas Tiborné polgármester:** Elmondta, hogy megjött az előleg a Faluház felújításra, a vállalkozót kifizették.

Elmondta, hogy esővízelvezetési problémák miatt egyeztetett a műszaki ellenőrrel és a kivitelezővel a Faluháznál. Nem az utcafrontra, hanem oldalra alakítják ki a lefolyót. Ereszssatorna lesz elöl-hátul, a nagy épületről le az orvosira, és onnan lefele a legolcsóbb megoldás, így 120.000 Ft lesz a plusz munka.

Elmondta, hogy árajánlatot kért a Cseke Kft.-től az esőbeállóra, holnapra ígérték.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 15,00 órakor bezárta.

**K.m.f.**

**Farkas Tiborné Szita Gabriella  
 polgármester jegyző**